lflage/wiki-talks huggingface dataset:
Diskuto:Regiona ligo Rejnlando

message: Fakte tre loka kaj speciala demando estas, kiel en Esperanto nomi la du grandajn regionojn de Nordrejn-Vestfalio ("Rheinland" kaj "Westfalen-Lippe"), kiuj germane nomiĝas "Landschaftsverband". Kaj aldone, kiel nomiĝu la "Regiona Ligo Ruhr" (germane origine "Siedlungsverband Ruhrkohlenbezirk", nun "Regionalverband Ruhr"), senkategoria geografia ligo de distriktoj centre de Nordrejn-Vestfalio. 
Sur la paĝo Regiona ligo proponatas la difino "Regiona ligo estas ligo inter pluraj distriktoj, urboj kaj/aŭ komunumoj, kiu plenumas komunajn taskojn de la konstituantoj, ekz. en la urboplanado, vojplanado, la publika transporto, la medioprotekto aŭ la ruboforigo".
Laŭvorte Landschaftsverband tradukeblus per "pejzaĝa ligo". Tiu vortumo tamen en Esperanto ne estas tre klariga. La du paĝoj de la esperanta vikipedio pri Rheinland kaj Westfalen-Lippe - la "du duonoj de Nordrejn-Vestfalio" - proponas la nomon "provinca komunumligo" (re-traduko al la germana lingvo estus: "Provinz-Gemeindeverband" aŭ "Provinzioneller Gemeindeverband"??? Kio estus tio??). Bedaŭrinde ne eblas kompari la lingvouzon en alilingvaj vikipedioj, ĉar artikoloj pri Landschaftsverband krom en Esperanto ĝis nun nur troveblas en la originala germana lingvo: almenaŭ en la anglalingva vikipedio sur la paĝo "States of Germany" tekste aperas la tradukopropono "area association". Esperanta vortumo povus esti "regiona ligo", "area ligo" aŭ "teritoria ligo" - teorie ankaŭ "provinca ligo" (dum la 19-a jarcento Rejnlando estis provinco de la reĝlando Prusio, kvankam de tiam pasis preskaŭ 200 jaroj kaj politike multo ŝanĝiĝis). Ĉar klariga paĝo pri Regiona ligo jam ekzistas, mi proponas uzi la vortumon "regiona ligo" por "Regionalverband Ruhr" kaj ankaŭ por la nordrejn-vestfalia koncepto "Landschaftsverband", samkiel por aliaj regionaj ligoj de urboj, komunumoj aŭ distriktoj (kaj ankaŭ iuj regionaj ligoj de sociaj organizoj, ekzemple regiona Esperanto-ligo, falu sub tiun difinon, kvankam temas pri alispeca ligo ol unuiĝo de subŝtatoj) .... ĉiukaze ne eblus havi propran esperantan fakvorton por ĉiu ajn administra unuiĝo de iuj urboj, komunumoj aŭ distriktoj de la mondo.
ThomasPusch 18:28, 3. Apr 2007 (UTC)
(Sama rimarko ankaŭ sur la paĝo diskuto:Provinca komunumligo Vestfalio-Lipo)
En pli ol sep jaroj ne venis ajna protesto aŭ kontraŭa opinio, kaj la argumentoj same validas nun kiel tiam. Mi sekve finfine alinomigas la paĝon al nomo "regiona ligo Rejnlando". ThomasPusch (diskuto) 19:59, 6 Aŭg. 2014 (UTC)
thread_title:  Kio pri ''Landschaftsverband'' (Nordrejn-Vestfalio)??? 

message: La teksto ekestis en novembro 2016 fare de anonimulo, tiam uzis kaj baze ankoraŭ uzas la stilon de landonomoj kun finaĵo -io. Poste baze mi kaj Sj1mor prilaboris ĝin. Laŭ la landnoma kompromiso sama stilo uziĝu en la tuta teksto. Tial ne pravigeblas ke en februaro 2015 uzanto Longharulo simple senkomente ŝanĝis la vorton Prusio al Prusujo (kiu baze per alidirektilo plugvidas al paĝo Prusio). La vorto laŭ la kompromiso devas resti Prusio. ThomasPusch (diskuto) 11:29, 6 okt. 2023 (UTC)
thread_title:  Landnomaj formoj
Diskuto:La vojaĝo de Ĉihiro

message: Ĉu iu konas la esperantan subtitoligitan version de "La vojaĝo de Chihiro" ? Por miaj klarigoj pri la filma rakonto mi tradukis la nomojn de la ĉefaj personoj en la esperantan, sed mi ne scias, se tiuj esperantaj nomoj estas la samaj kiel tiuj en la esperanta (subtitoligita) versio de tiu filmo. Ĉu iu povas kompari la nomojn ? --Allgaeuer 20:48, 3. Apr 2007 (UTC)
thread_title:  Hipotezaj nomoj de la ĉefaj personoj
Diskuto:Fulmomemoro

message: La termino fleŝmemoro ankoraŭ ne estas stabiliĝinta en Esperanto. Eble, oni povas elpensi iun trafan bildecan esprimon por nomi tiun specon de memoro. Eble, estas konsilinde skribi la vorton kiel "flash"-memoro. Aŭ eble oni simple uzu "fulmmemoro", ĉar la nomo ja devenas de la fakto, ke tian memoron oni povas viŝi tiel rapide kiel fulmo. Do neniu bezono inventi la novismon "fleŝ".
La supra parto estis forigita, ĉar ĝi ne plu necesis.
* Mi speciale esploris uzadon de la vorto en diversaj lingvoj kaj mi ne sukcesis trovi ofte uzatajn formojn sen parto fleŝ. Ekzemple, se rigardi ligilojn de la artikolo al alilingvajn artikolojn, do vi povas rimarki, ke ili enhavas la vortoparton fleŝ. Ĉie, kie estas uzata fleŝmemoro neniu rekte tradukas la vorton (fleŝ - fulmo), sed ĉiu opinias la vorton kiel speco de memorilo. Do, mi opinias, ke elpensi apartan vorton por jam internacie uzata nocio estas tre strange. Des pli, ke fulmomemoro en internacia uzado ne estas klara, ĉar en nenia lingvo estas uzata, kiel fulmomemoro.--P.Fiŝo 10:00, 17. Jul 2007 (UTC)
** Ĉu nomu ni ĉi artikolon 'SolidStata Disko', kio estas multe pli taŭga ol 'fulmomemoro'.--P.Fiŝo 17:16, 8. Jan 2008 (UTC)
thread_title:  Lingva rimarko 

message: Mi proponas ŝanĝon al "fulmomemoro". Tio estas pli bonsona, kaj pli facile prononceblas. Vidu la libro "Ne tiel... sed tiel ĉi" por klarigoj kial tio gravas. --Denizo neensalutita--81.161.184.111 15:25, 16. Okt 2007 (UTC)
 Mi opinias, ke uzado de ajna formo de fulmomemoro estas erara --P.Fiŝo 05:35, 17. Okt 2007 (UTC)
thread_title:  Ŝanĝado al "fulmomemoro"
Diskuto:John Edgar McFadyen

message: Jen unu el miaj fontoj pri la mortojaro; ĝi ankaŭ listigas plurajn librojn verkitajn de McFadyen:
Internet archive Search: creator:"McFadyen, John Edgar, 1870-1933" 
--Haruo 19:37, 9. Apr 2007 (UTC)

message: Kio do estas tiu O. en kiu li naskiĝis? Ĉu Oksfordo? --Haruo 19:48, 9. Apr 2007 (UTC)
thread_title:  Naskita en O.??
Diskuto:Norda sulo

message: Estas skribite: Dum bredado la kapo kaj koloj estas klare flavecaj. Strange. Bredi signifas Teni k reprodukti bestojn por la homa uzado. Ĉu ne estis konfuzo kun varti? Kaj eĉ en tiu kazo, kiu aspektas tiel, ĉu la gepatroj ? ĉar estas indikite pli poste ke la idoj estas brunaj kun blankaj vizaĝoj.... Tio ne tre klaras. --Ssire 06:46, 10. Apr 2007 (UTC)
thread_title:  Aspekto 

message: Ja tute ne klara estas tiu lasta paragrafo:
" Kiam ili migras ĉirkaŭ septembre kaj poste aŭ vintrumas," aŭ kio alia ??? 
"ili flugas linie" kion signifas linie ? ĉu ili flugas en grupo formante linion ? ĉu ili flugas laŭ linio (kia linio, ĉu rekto ?) ?
Mi ne kompetentas pri Sulo. Bonvolu alporti lumon, dankon ! --Ssire 18:01, 18. Apr 2007 (UTC)
thread_title:  Kutimoj
Diskuto:Internacia Junulara Festivalo

message: Kial IJF ne estas inter la ĉefaj esperanto-renkontiĝoj?
Ĝi estas tridekjara aranĝo kun ĉiam pli ol 50 partoprenantoj (pli ol cent ĉi-jare)? 
replies: text: Nun ĝi estas. Amike, --WinstonSmith 21:53, 23. Nov 2010 (UTC)
thread_title:  Kial IJF ne estas inter... 

message: Ne povas esti, ke estas du linioj kaj lokoj por 2012, ĉu ne? Kaj ĉe partoprenintoj aperu nombro, ne ligilo al paĝo, kiu diras nenion pri tio... --Lu (diskuto) 08:44, 5 Okt. 2012 (UTC)
thread_title:  Kie okazis IJF 2012, kie okazos 2013?
Diskuto:LSD

message: Kion signifas:  Dozoj malmultekostas, do la drogo rilatas la perfortaj krimaj asocioj, kiuj vendas pli multekostajn drogojn kiel kokainon.?  Ĉu eble ke la drogon ignoras perfortaj krimaj asocioj? O'RyanW (☺  ₪) 01:58, 13. Apr 2007 (UTC)
Ankaŭ mi ne komprenas, mi forviŝas tiun. Ombresaco 16:03, 18. Jun 2007 (UTC)
thread_title:  Konfuza frazo 

message: Mi opinias, ke la neologismo enteogo kongruas kun la franca :fr:enthéogène, la bulgara :bg:Ентеоген la germana :de:Entheogen, la ĉeka :cs:Entheogen
la angla :en:Entheogen... Ĉu la esperantigo de vortfino "...gène/gen" ne estas prefere .."geno" ? La bona formo de tiu (enkoraŭ ruĝa) ligo estus enteogeno
aŭ pli esperanta "endioformiĝo" (formiĝo de dio ene de tiu, kiu sorbas tian substancon)
replies: text: Pri enteogo mi ne vidas. Kial ne enteogeno aŭ endioformiĝo. --pino 17:29, 6. Nov 2009 (UTC)
thread_title: Kiel formi neologismon ?
Diskuto:Konsolvirinoj

message: Proponita de --Bea 13:33, 30. Mar 2007 (UTC)
*Por:
#  Marcos 13:42, 30. Mar 2007 (UTC)
#  Eric Coffinet 07-03-30 15h15 UTC
#  --Internaciulo 09:21, 11. Apr 2007 (UTC)
*Detenas:
#  Kompare al la angla versio, ekzemple, la artikolo havas iom malpli da bildoj kaj signife malpli da referencoj (nome nur du!!).  Alaŭdo  ۩ ✉ ₪ 18:04, 30. Mar 2007 (UTC)
*Kontraŭ:
*Komentoj: 
replies: text: de Eric Coffinet : interesa artikolo pri nesufiĉe konataj eventoj de la dua mondmilito (legu ankaŭ la verkojn de la japana esperantistino "Verda Majo" pri tiu konflikto)
thread_title:  ADLS-diskuto 

message: publikigi ĉiajn dosierojn kaj materialon posedintajn pri komfortejoj; 
iu bonvolu revortigi tion ĉi pli kompreneble. --Zmitro 11:00, 19. Sep 2007 (UTC)
thread_title:  ne klara frazo 

message: La vortumo KOMFORTULINO imagigas, ke tiu virino mem estas komforta, de la adjektiva kategorio de la radiko komfort'.  Fakte estas komfortigulino, kaj por tio la esprimo KONSOLVIRINO multe uzata en rilataj artikoloj, estas pli taŭga. --Sibazyun (diskuto) 22:06, 25 Maj. 2013 (UTC)
Mi subtenas Sibazyun. Jen estas kelkaj atestoj pri uzateco de "konsolvirino".
replies: text: 1. Libro, kies titolo enhavas "konsolvirino"-n:

text: Konsolvirinoj de Japana Imperia Armero,

text: NISHINO Rumiko, K. Kurita k.a. Biblioteko Kolombo, Sizuoka 2007

text: 2. Libro, kies ĉapitro enhavas "konsolvirino"-n:

text: Historio por Malfermi Estontecon: Moderna Historio de Ĉinio, Japanio kaj Koreio,

text: Redaktokomitato de la Lernolibro, Fremdlingva Eldonejo, Pekino 2007

text: "Fina Ĉapitro 2. Japanarmeaj Konsolvirinoj kaj la Virinaj Homaj Rajtoj"

text: 3. Gazetartikoloj, en kiuj estis uzata "konsolvirino":

text: Neniu konsolo (https://www.monato.be/2007/009221.php),

text: Jahan DERKS, Monato, 2007

text: "En 1993 la japana registaro agnoskis la ekziston de tiel nomataj konsol-virinoj..."

text: Japanio devas konvene pritrakti kompenson al ĉinaj konsolvirinoj

text: (http://esperanto.cri.cn/581/2010/03/05/1s109787.htm),

text: Reatpaĝo de Ĉina Radio Internacia, 2010

text: --Vastalto (diskuto) 12:50, 26 Maj. 2013 (UTC)
thread_title:  ne bona vortumo; pli taŭgas "konsolvirino"
Kategorio-Diskuto:Histologio

message: Kiel sarkoidozo rilatas al histologio?  Alaŭdo  ۩ ✉ ₪ 16:41, 15. Apr 2007 (UTC)
replies: text: Nu, ĝi estas malsano kiu okazas en organaj histoj. Tamen, se vi volas elkategoriigi ĝin mi ne plendos. --Haruo 16:56, 15. Apr 2007 (UTC)
replies: text: :Nu, ĉiu malsano ja okazas en organaj histoj. Bone, mi provos rekategoriigi la artikolon.  Alaŭdo  ۩ ✉ ₪ 17:47, 15. Apr 2007 (UTC)

message: , mi pensas ke :Kategorio:Histologio ne povas esti en :Kategorio:Patologio ĉar ne ĉiuj artikoloj de Kategorio:Histologio oni povas esti en Kategorio:Patologio ekzemple histo ne estas artikolo pri patologia strukturo. Ĉu ni konsentas? Marek Mazurkiewicz (diskuto) 21:45, 2 Jan. 2016 (UTC)
replies: text: Saluton kaj bonan novjaron, Marek

text: Vi pravas pri tio. Eble oni devus difini kategorion nome Histopatologio, kiu jam ekzistas en la angla: Category:Histopathology.

text: --Piet-c (diskuto) 10:51, 3 Jan. 2016 (UTC)
replies: text: : Jes mi pensas ke krei kategorion d:Q7233066 estus bone sed mi ne certas ĉu en esperantlingva literaturo ekzistas vorto "histopatologio". En PIV ne ekzistas: http://vortaro.net/#histopatologio Ĉu sufiĉas: http://vortareto.free.fr/dictionnaire/esp-fr/h.htm ? Marek Mazurkiewicz (diskuto) 20:58, 3 Jan. 2016 (UTC)
thread_title:  histologio kaj patologio
Vikipedia diskuto:Listo de mejlŝtono-artikoloj

message: Eble jam tempas ĝisdatigi informon pri la 80 000a artikolo? Kiamaniere oni precize kalkulas la numeron de iu artikolo? <font color="#003366"> Alaŭdo </font> [[Vikipediisto:Alaŭdo|۩]] [[Vikipediista_diskuto:Ala%C5%ADdo|✉]] [[Speciala:Contributions/Alaŭdo|₪]] 20:50, 15. Apr 2007 (UTC)

message: Pri kio temos la baldaŭ venonta 100.000-a artikolo? --[[Vikipediisto:Trojo|trojo]] 17:34, 6. Maj 2008 (UTC)

message: Saluton! Mi mem verkis artikolon M1 (metroo) kaj atendis ke Statistiko atingu  por alŝuti ĝin. Do, mi estas cent procente certa, ke ĝi estas la -a artikolo. --Dominik (diskuto) 05:41, 21 Sep. 2012 (UTC)
replies: text: Samtempe kun M1 (metroo) hieraŭ je 11:52h estis enmetita la artikolo ‎6102 Visbuo. Hodiaŭ je 8:55h (6:55 laŭ UTC) sur Statistiko estis 170 036 artikoloj. Sur Novaj paĝoj oni tiam montris la artikolon Gyula Keszthelyi (8:51h). Se tiu artikolo havas n-ron 170 036, tiam Ferenc Dobos (patro) havas n-ron 170 000. Laŭ la Protokolo de forigoj ne okazis forigo ekde la 19-a de septembro. --Lu (diskuto) 07:23, 21 Sep. 2012 (UTC)
replies: text: :Vi pravas pri ‎6102 Visbuo, kiu estis la -a artikolo. M1 (metroo) estis alŝutita tuj poste. Mi tiam priatentis alterne Lastaj ŝanĝoj kaj Statistiko, ĉiam renovigante ambaŭ paĝojn. 6252 Montevideo estis la -a artikolo. Ferenc Dobos (patro) alvenis nur tre malfrue poste. --Dominik (diskuto) 08:17, 21 Sep. 2012 (UTC)
replies: text: ::Ebla klarigo -- nura hipotezo -- estas ke intertempe okazis 6 "Protokolo de paĝ-alinomadoj"? Vere, mi ne scias klarigi tiun diferencon. Post kiam trapasis la -a artikolo, mi ne plu atentis la kalkulilon de Statistiko. --Dominik (diskuto) 08:51, 21 Sep. 2012 (UTC)
thread_title:  {{unuo|170000}}-a artikolo 

message: La paĝo pri Lastaj ŝanĝoj estas tre aktuala. La listo de   Novaj paĝoj supozeble ankaŭ. Por ambaŭ ne necesas fona kalkulado. Kontraste la kalkulado de la paĝonombro sur la ĉefpaĝo estas pli komplika. Tial eble ne estas miraklo, ke ĝi ŝajne aktualiĝas nur ene de kvaronhoro post aldono de nova artikolo. Ekzemple ĵus mi konstatis, ke ĝis almenaŭ 8:53 oni montris 230.008 sur la ĉefpaĝo, nur je proks. 8:58 mi konstatis 230.009. La lasta nova artikolo aldoniĝis je 8:41. Se oni do volas rekalkuli, kiu artikolo kreis rondan nombron, indas rigardi dum trankvila periodo, en kiu alvenas prefere neniu nova artikolo dum duonhoro, ekzemple matene. Tage nun alvenas proks. 40 novaj artikoloj, do estas pli intensaj fazoj de la tago. --Lu (diskuto) 07:10, 22 jun. 2016 (UTC)
thread_title:  Aktualeco de paĝoj kaj nombrado
Kategorio-Diskuto:Ŝako

message: Mi kredas esti konfuza montri movojn laŭ du sistemoj malsamaj. Mi proponas ĉiuj uzi unu inter la ekzistantaj sistemoj por montri movojn. 
En sekcio "Vidu ankaŭ", oni povas oferi ligilon helpantan al aliaj sistemoj por montri movojn (mov-montri-sistemoj).Retornaire 09:32, 16. Apr 2007 (UTC)
thread_title: Kiel montri movojn
Diskuto:Megabajto

message: "Oni uzas la duuman nombrosistemon anstataŭ la dekumaN nombrosistemoN." estas korekta, vidu la malsameco inter:
"mi amas vin anstataŭ ŝin"
"mi amas vin anstataŭ ŝi"
aŭ 
"mi trinkas kafon kun milkon"
"mi trinkas kafon kun Aleksandro" 
(kompreneble imagu ne koni la signifon de "milko" nek de "Aleksandro"
Ombresaco 16:55, 18. Apr 2007 (UTC)
thread_title: akuzativo
Diskuto:Listo de 2-literaj kombinaĵoj

message: Vere mi ne komprenas la artikolon, listo de kombinaĵoj. Ofte mi estas tre tolerema pri la afero kvanto kontraŭ kvalito, sed ĉi tiu artikolo ne havas informadon.
thread_title: Ĉu forviŝu ĉi tiun artikolon?
Diskuto:Polusa koordinatsistemo

message: Proponita de  Alaŭdo  ۩ ✉ ₪ 11:38, 7. Apr 2007 (UTC)
Interesa artikolo pri scienca temo, korektita kaj plibonigita kompare al la anglalingva originalo, kie tiu artikolo ankaŭ iam fariĝis elstara artikolo.  Alaŭdo  ۩ ✉ ₪ 11:38, 7. Apr 2007 (UTC)
*Por:
#  Marcos 22:46, 8. Apr 2007 (UTC)
#  Kvankam mi ne estas sperta pri la temo, la artikolo ja ŝajnas rimarkinda. Thomas Guibal 17:05, 18. Apr 2007 (UTC)
#  O'RyanW (☺  ₪) 17:57, 18. Apr 2007 (UTC)
*Detenas:
*Kontraŭ:
*Komentoj:
Elektiĝis elstara la 21-an de aprilo 2007‎. ThomasPusch (diskuto) 16:12, 13 sep. 2018 (UTC)
thread_title:  ADLS-diskuto 

message: Mi ne konas; prefere estas :fr:Sylvestre-François Lacroix (1765 - 1843) franca matematikisto. Ĉiel, la esperanta artikolo pri li restas kreota --Jean-François Clet 21:26, 30. Okt 2009 (UTC)
thread_title: Kiu estas Sylvestre Françoita Lacroix ?

message: Estas eraro la redirekto de sferaj koordinatoj al polusa koordinata sistemo, la du sistemoj estas malsamaj: la unua rilatas al 3 dimensioj, dum la alia al 2 dimensioj. Kiu fakulo volos redakti apartan artikolon pri sfera koordinata sistemo? --DidCORN la 13-a de julio 2012,  (UTC)
thread_title:  ''Polusa koordinata sistemo'' malsama ol ''sferaj koordinatoj'' 

message: Tiu ĉi artikolo estis artikolo de la semajno en la 17-a semajno de la jaro 2007, kaj denove prezentiĝis en la 18-a semajno de la jaro 2018. Mi kontribuas biografion pri la matematikisto Julian Lowell Coolidge, sed iom tediĝas ke lastatempe daŭre prezentiĝas "elstaraj" artikoloj kun tiom da ruĝaj artikoloj, kiuj do ne estas flanke ellaboritaj. ThomasPusch (diskuto) 10:25, 1 maj. 2018 (UTC)
thread_title:  ADLS
Diskuto:Kolkato

message: "kolkato" estas la ĝusta esperantigo tiu ĉi urbonomo. "kalkato" estas la esperantigo de la anglalingva urbonomo "calcutta". sed jam de 1999, la urbonomo anglalingve iĝis "kolkata" (t.e. la latinliterigo de la bengallingva urbonomo). tial la esperantigo "kolkato" ( vidu la noteton ĉiteman de probal Daŝgupto ĉe http://www.geocities.com/bharato/fenestro/2001/aug.htm#Nomoŝanĝo )
tial mi proponas, ke ni ŝanĝu la nomon de tiu ĉi artikolo al "Kolkato".
salutas
giridhar 20:36, 21. Apr 2007 (UTC)
 25. Apr 2007

message: Mankas disvolvigo de lastaj proponitaj ĉapitroj.--kani (diskuto) 13:04, 20 dec. 2021 (UTC)
thread_title:  Ampleksigo 

message: "Laŭ la stato de 2011 en la urbo vivis 4 496 694 loĝantoj sur areo de 206,08 kvadrataj kilometroj, kio rezultigas loĝdenson de 21 820 loĝantoj/km²." Sj1mor (diskuto) 15:44, 30 mar. 2024 (UTC)
thread_title:  Fonto kaj kredindeco
Diskuto:Futbala Klubo de Barcelono

message: Jen tion mi devis elpreni el la artikolo, ĉar mi ne sukcesis funkciigi tiujn ŝablonojn en nia vikio: [...]  Alaŭdo  ۩ ✉ ₪ 21:35, 21. Apr 2007 (UTC)
thread_title: Funkciigo de teamo

message: Mi ĵus estas faranta komencan, ĝerman artikoleton pri la Reĝa Federacio Hispania de Futbalo,  (RFEF), , kaj miras kiu tiom amplekse ĉi tie aldonas ruĝajn ligilojn pri ĉiaj teamoj de futsalo, basketbalo kaj aliaj sportoj, pri longe pasintaj teknikistoj, funkciuloj, trejnistoj kaj eksaj sportistoj... Neniu artikolo skribas sin mem, kaj ĝenerale nun en Vikipedio estas la regulo, ke se ligilo estas ruĝa, morta dum pli ol jaro, oni rajtas ŝanĝi ĝin al simpla teksto. Se oni aplikos tion ĉi-tie, supozeble ne multaj ruĝaj ligiloj restos... Tial, se verki artikolojn, tiam plej bone tuj, kaj ne atendi ankoraŭ jardekon... ThomasPusch (diskuto) 10:06, 23 nov. 2023 (UTC)
thread_title:  Ekstreme multaj ruĝaj ligiloj ...
Diskuto:Intervalo (muziko)

message: Vikpedio ne estas ilo aŭ forumo por enkonduki tute novajn regulojn kaj radikojn en Esperanton. Vortoj kiel duto aŭ eĉ trito (konfundebla kun la vorto tritono) ne estas internacie uzataj kaj staras en neniu vortaro. La termino cendo signifas monunuon; en la uzo de la teksto ĝi tamen estas uzata anstataŭ la ĝusta vorto centono. 
--Longharulo 16:43, 25. Apr 2007 (UTC)
Kaj "duto" kaj "trito" estas en la Plena Ilustrita Vortaro de Esperanto jam de jardekoj. Bertilow 10:13, 26. Apr 2007 (UTC)
El kiu lingvo venas tiuj neologismaj radikoj unuto, duto (je m'en doute!), trito, septo, okto? Bv ne mensogi ke ili ekzistis en alia lingvo, por konfuzigi nin ke ne temas pri nova sufiksaĉo "t" (aĉa ĉar senvokala). Mi ne povas konsenti ke oni tiel abomene fuŝigu nian lingvon. Vrt dvs hv vkljn! MStrid 13-an de junio 2009
La vorto "cendo" (krokodile "cent") muzike ne signifas centonon, sed estas logaritma esprimo tiel ke mil ducent el ili duobligas. MStrid aprile 2009
replies: text: Ĉu la neologismoj aŭgmentita kaj diminuita estas la veraj fakaj terminoj? Bezonatas referencoj de muzikvortaro.--DidCORN la 25-a de februaro 2017, 19:00 (UTC)

message: En la artikolo estas menciata la vorto rejŝo kun ligilo al ebla paĝo pri ĝi, kvankam tiu paĝo laŭ la stato de hodiaŭ ne ekzistas kaj la vorto do estas ruĝa. Bedaŭrinde al mi en la artikolo ne klariĝas, kio estu "rejŝo", kaj mi trovas la vorton en neniu el miaj vortaroj. Konsentite, ke mi ne havas la plej novan eldonon de PIV el 2002, sed nur la klasikan eldonon de 1970, kaj mi havas dulingvajn vortarojn nur pri la kvin naciaj lingvoj kiujn mi plej parolas (LT EN DE FR NL), ne pri aliaj lingvoj, sed ĉiuj el tiuj vortaroj de mi nur konas iun antikvan moneron "rejso" kaj nenion pli. Mi tute ne kontraŭas iun neologismon se fizikisto en vikipedio per bona artikolo klarigas kio ĝi estu kaj kial ĝi necesas, sed iu vorto kiu nek klariĝas en la ampleksaj vortaroj de Esperanto nek en vikipedio estas dubinda.
ThomasPusch 05:10, 30. Sep 2007 (UTC)
En unu el la lokoj, kie la vorto aperis, temis pri grafikaĵo, kies klarigo estis tradukita el la angla, kaj el la originala angla frazo eblis kompreni, ke la vorto estu esperanta literumo de la anglalingva prononco de la latina vorto ratio - en Esperanto laŭ la vortaro EN-EO-EN de John Wells kaj laŭ PIV temas pri la vorto rilatumo, kaj alternative pri unu el pluraj signifoj de la vortoj proporcio aŭ raporto (eventuale eĉ simple povas temi pri kvociento, do la rezulto de unu cifero dividite per alia). Mi permesas al mi en la entute 13 teksteroj, kie la ŝajne fantazia vorto rejŝo aperas en vikipedio anstataŭigi ĝin per rilatumo - aŭ se klaras ke simple temas pri kvociento, per tiu vorto. Se mi per tio malkomprenis science tutnovan matematikan koncepton, iu fakulo pri "rejŝismo" bonvolu korekti min kaj samtempe prezenti la koncepton.
ThomasPusch 13:27, 30. Sep 2007 (UTC)
Kara Thomas, 
Ankaŭ mi tutkore permesas al vi anstataŭigi la vorton rejŝo ĉie kiu vi trovas ĝin.  
Mi ankaŭ avertas pri la proponata nova "sufikso" t, kiel en duto, trito, kvinto kaj okto. Ĝi tute ne plaĉas al mi. 
Martin Strid, aprile 2009.
thread_title:  Rejŝo?
Diskuto:Esperanta Respubliko

message: Mi pensas ke ĉi tiu artikolo ne estas sufiĉe enciklopedieca. Vikipedio ne fariĝu enŝutejo de ebria toksiĝo. Mi tamen ne emas aliverki ĝin. Tlutsumi.

message: Ĝi estas same serioza kaj neŭtrala kiel la artikoloj pri la parodioj de religioj, ekzemple Nevidebla Rozkolora Unukornulo kaj Fluganta Spagetmonstro, ekzistantaj ankaŭ en aliaj vikipedioj, ne nur en la esperanta. Alia afero estas ĉu tiuj parodioj, aŭ ĉu la religioj parodiataj de ili, estas mem seriozaj aŭ ne. Ĉiel ajn la vikipedia artikolo simple informas pri la ekzisto de tiaj parodioj aŭ karikaturoj, same kiel ĝi informas pri la ne malpli ridinda (aŭ plorinda) Esperanta Civito. Konklude, mi restarigos la neŭtralecon. - jc
thread_title:  neŭtraleco 

message: Tute male, mi pensas ke ĉi tiu artikolo estas serioza, almenaŭ se kompari kun aliaj multaj ridindaj artikoloj kiujn oni enŝutas en Vikipedion. Ĝi pritraktas veran kaj realan fakton kaj ĝi estas redaktita en bona lingvo. Tio por mi jam sufiĉas por rajtigi ĝian publikigon.
thread_title:  Tute male
Diskuto:Biŝonen

message: Mi forigis la parton pri la "nepreciza uzo" de la vorto bishōnen, "por komparri sin al iu ajn bela virkaraktero", unue ĉar mi ne komprenis tiun klarigon, kaj due, ĉar mi opinias ke la tasko de Vikipedio estas klarigi korektajn signifojn kaj uzojn kaj ne nekorektajn signifojn. --Algoviano 22:11, 26. Apr 2007 (UTC)
thread_title:  Neĝusta uzo de la vorto bishōnen
Diskuto:Nova Lupeno la 3-a (specialaj epizodoj)

message: Tiu artikolo priskribas la enhavon de unu laserdisko, kiu estis vendita sub la nomo "Shin Rupan Sansei Special" kaj enhavas DU mallongajn filmojn, identaj al 2 episodoj de televida serio. Tiuj du episodoj estas specialaj, ĉar nur tiuj du episodoj estis desegnitaj reĝisoritaj per Miyazaki Hayao kaj pro tio aperis kiel speciala eldono.
En la japana Vikipedio tiuj du mallongaj filmoj estas priskribitaj en DU separataj artikoloj - do ekzistas DU japanaj artikoloj kiuj konformas al tiu UNU esperanta artikolo !
(Ankaŭ en la angla Vikipedio estas nur UNU artikolo).
Kiel fari la interviki-aligilojn ?? 
Ĉu estas akceptebla aldoni 2 intervikiaj aligiloj por la sama lingvo ? (por la japana)
Ĉu eblas aldoni komenton al tiuj 2 intervikiajn aligilojn ?
--Algoviano 22:51, 27. Apr 2007 (UTC)
thread_title:  Du intervikioj por la sama lingvo ?
Diskuto:Kartografio

message: La Franca Akademio (:fr:Académie Française) estas akademio pri franca lingvo,  mi ne scias ĉu ĝi koncerniĝis pri kartografio aŭ atlaso.
Tiu laboro estis pli probable tiu de la :fr:Académie des sciences (France) kies Ea traduko mankas.
--Jean-François Clet 10:39, 28. Okt 2009 (UTC)
thread_title: [[Franca Akademio pri scienco]]